**Levelezéssel kapcsolatos általános szabályok**

A fogvatartott a rendelkezési jogkor gyakorlójának, vagy a Bv. Intézet engedélye alapján hozzátartozóival, valamint az általa megjelölt személyekkel levelezhet, a levelek gyakorisága és terjedelme nem korlátozott.

A levelet a fogvatartott nevére és az intézet címére kell küldeni, a feladó megjelölésével.

**(Baranya Megyei Bv. Intézet, fogvatartott neve, (születési dátuma) Pécs, 7601., Pf. 222.)**

A levél - írásos formában megjelenített, egyedi, személyes jellegű közlést, adatot, információt tartalmazó küldemény, amely postai úton borítékban küldhető.

Nem minősül levélnek a 2000 g súlyhatárt meg nem haladó levélküldeményként feladott kis csomag.

Levélként kezelendő a levelezőlap, a képes levelezőlap és a nyomtatvány is (például: könyv, katalógus, újság, folyóirat). A levelet tartalmazó borítékban fénykép is elhelyezhető.

**A fentiekben meghatározottól eltérő tartalommal érkező levélküldemény csomagnak minősül.**

A leveleket a reintegrációs tiszt tartalmi szempontból ellenőrizheti. Ha a bv. intézet az általa tartalmilag ellenőrizhető levél tekintetében megállapítja, hogy az a fogvatartás biztonságát veszélyeztető adatot, információt vagy tárgyat tartalmaz, a levél nem továbbítható, a fogvatartottnak nem kézbesíthető.

A beérkező leveleket a reintegrációs tiszt kézbesíti a fogvatartott részére, a kimenő leveleket a megbízott személy továbbítja a postára, mindkét esetben 48 órán belül.

Ha a fogvatartott bármely okból nem jelenlévő az intézetben, a részére érkező hivatalos levelet 2 munkanapon belül utána küldjük.

Kérjük, a borítékot helyesen töltse ki!

Például:

|  |
| --- |
| http://eshop.posta.hu/storefront/renderImage.image?imageName=/kepek/upload/2010-03/Belyegnap105.jpg&width=600&height=400&padding=0 Fa: Kiss Lajos 1138 Budapest Dunavirág u. 2.   Eredeti címen kézbesítendő  Nagy Ferenc (születési dátum) Baranya Megyei Bv. Intézet Pécs PF.: 222 7601 |